8.6.2022 г.
BG
Официален вестник на Европейския съюз
L 155/31
Когато се подготвят допълнителни предметни стъкла, като се използва по-специфично средство за фиксиране с оцветяващи свойства, както е описано в точка 2.1.2.1.4, за плаващата фракция или суровината за допълнително характеризиране на структурите (напр. пера, косми, мускули или кръвни частици), които са били открити върху предметни стъкла, подготвени с други средства за фиксиране, както е описано в точка 2.1.2.1.3, броят на частиците се преброява въз основа на броя на предметните стъкла за всяко определяне, като той не трябва да надвишава 6, в това число допълнителните предметни стъкла с по-специфично средство за фиксиране.
Допълнителните предметни стъкла, подготвени от крайната плаваща фракция, получена съгласно описаното в точка 2.1.3.4.4., за определяне на съставки от сухоземни безгръбначни животни, не се вземат предвид при идентифицирането на други видове частици (сухоземни гръбначни животни и риби).
За да се улесни идентифицирането на вида и произхода на частиците, операторът може да използва помощни средства, като например системи за подпомагане вземането на решения, бази данни с изображения и еталонни проби.
Диаграма 1 Схема за наблюдение след единично утаяване в TCE за откриване на частици от животински произход, различни от такива от сухоземни безгръбначни животни, в комбинираните фуражи, фуражните суровини и премиксите за първото определяне